Teodor Graf (1840-1903) var den første, der værdsatte disse portrætter. Han var en østrigsk samler, der købte en stor samling portrætter, over 200, og udstillede dem i Europa og Amerika i 1887. På denne måde blev de offentligt kendt, de fleste af disse portrætter stammede fra er-Rubayat <ref>Freccero, A. (2000). ''Fayum portraits''. Gøteborg: Acta Universitatis Gothoburgensis. 1-5</ref>. Den berømte engelske [[ægyptolog]] Sir William [[Flinders Petrie]] gravede i Hawara i 1888 og fandt flere mumieportrætter. Han vendte tilbage i 1911 og fandt endnu flere; der var et marked for portrætterne. Mumierne blev ikke fundet i [[sarkofag]]er, men i sandet eller huller bygget af mursten i sandet, ofte blev flere fundet sammen oven på hinanden, og der var ingen beskyttelse af dem. Petrie mener, at de har været opbevaret i en periode efter balsameringen og er så senere stuvet væk. Det har for nylig vist sig at være rigtigt, da man i el-alamein har fundet templer for begravelsesritualer, bygget for tilbedelse af forfædre. I disses underjordiske kamre fandt man portrætmumier, stuvet til side <ref>Roberts, P. (2008). ''Mummy Portraits from Roman Egypt''. London: The British Museum Press. 10</ref>; <ref>Borg, Barbara E. (2010). Painted Funerary Portraits. In Willeke Wendrich (ed.), ''UCLA Encyclopedia of Egyptology'', Los Angeles. 3. [http://digital2.library.ucla.edu/viewItem.do?ark=21198/zz0021bx22]</ref>. Mange af mumierne var i så dårlig stand – flere var rådne da de blev fundet – at Petrie valgte kun at beholde mumieportrættet, eventuelt beholdt han kraniet, medens resten blev kasseret. Således er langt de fleste mumieportrætter fjernet fra mumien. På andre var selve portrættet i så dårlig stand, at han så sig nødsaget til at konservere dem. Han anvendte forskellige metoder, blandt andet smeltning af det originale vokslag eller applikation af ny [[bivoks]] eller paraffinvoks <ref>Petrie, F. (1930). ''Seventy years in archaeology''. London: Sampson Low, Marston & Co. 84</ref>. Disse metoder kan interferere med analyser for bindemidler.
Kunst Samfund Historie Kunstens_teknikker Civilisationer